O president tien o tetulo de  comandant en chefe d'as fuerzas armatas nacionals y puet esleyir os suyos liders, o  secretaire d'Esfensa y a  Chunta de Chefes d'Estato Mayor. O  Departamento d'Esfensa d'os Estatos Unitos administra las fuerzas armatas, incluyindo-ie o Exercito, l'Armata, o Cuerpo de Marines y a Fuerza Aeria. A Guardia Costera ye responsabilidat d'o  Departamento de Seguridat Nacional en tiempos de paz y d'o  Departamento de l'Armata en tiempos de guerra. En l'anyo 2008, as fuerzas armatas teneban un personal en activo d'1,4 millons. As reservas y  Guardia Nacional fan que o numero total de tropas sía de 2,3 millons. Amás o Departamento d'Esfensa tien bels 700.000 treballadors civils[37] O servicio melitar ye voluntario, encara que en tiempos de guerra se puet reclutar ciudadans a traviés d'o Selective Service System. As fuerzas armatas estatounitenses pueden esplegar-se ascape debito a la gran flota d'avions de transporte que poseyen, os once porta-avions activos que tien l'Armata y as flotas y unidatz que poseyen en os ocians Atlantico y Pacifico. Difuera d'os Estatos Unitos son 865 as bases y instalacions melitars que poseye o exercito.[38] con personal esplegato en más de 150 países.[39] A presencia global d'o Exercito d'os Estatos Unitos ha levato a bels estudiosos a definir-lo como lo mantenimiento d'os "alazetz d'o imperio".[40]